# Nia Franklin

Nia Imani Franklin (Winston-Salem, 27 de juliol de 1993) és una compositora i model estatunidenca que va guanyar el concurs de bellesa Miss Nova York 2018. El 9 de setembre del mateix any va ser coronada Miss Amèrica 2019 a Atlantic City.
Amb la seva victòria, el 2019 va ser el primer any en què els quatre concursos de bellesa principals dels Estats Units d'Amèrica van ser guanyats per dones negres: Zozibini Tunzi de Sud-àfrica com a Miss Univers 2019, Kaliegh Garris com a Miss Teen USA 2019 i Cheslie Kryst com a Miss EUA 2019.

## Biografia

Nia Franklin es va graduar al North Davidson High School a Welcome, Carolina del Nord, el 2011. Després va matricular-se a la Universitat de Carolina de l'Est a Greenville, i es va graduar en Composició Musical el 2015. Durant el seu primer any a la universitat, al seu pare se li va diagnosticar un limfoma no hodgkinià. Anys més tard, el seu pare va recaure dues vegades i va requerir un trasplantament de medul·la òssia. Franklin va donar les seves cèl·lules mare, fet que va comportar la recuperació del seu pare.
Després de graduar-se va assistir a la University of North Carolina School of the Arts i va obtenir un màster en música el 2017. Va compondre una òpera de cambra titulada King Solomon que es va estrenar el 2015. Franklin es va traslladar a la ciutat de Nova York el 2017.
A Nova York, va treballar amb Success Academy Charter Schools, va fundar una escola de música per a estudiants i va col·laborar amb l'organització sense ànim de lucre Sing For Hope.

## Referències

* ↑ Rees, Alex. «Miss New York, Nia Franklin, Wins Miss America 2019». Cosmopolitan, 09-09-2018. [Consulta: 9 setembre 2018].
* ↑ Stone, Natalie. «Miss New York Nia Imani Franklin Crowned Miss America 2019». People, 09-09-2018. [Consulta: 9 setembre 2018].
* ↑ Harmata, Claudia. «Making History: Current Miss Universe, Miss USA, Miss America, Miss Teen USA Are All Black Women». People, 10-12-2019. [Consulta: 10 desembre 2019].
* ↑ Ruiz-Grossman, Sarah. «Miss USA, Miss Teen USA, Miss America Are All Black Women For First Time In Pageant History». Huffington Post, 03-05-2019.
* ↑ Peck, Patrice. «Miss America, Miss USA, And Miss Teen USA Are All Black Women, And I'm All Like "OKAY LADIES, NOW LET'S GET IN FORMATION!"». Buzzfeed, 03-05-2019.
* ↑ Diaz, Thatiana. «3 Black Women Just Made Pageant History — & The Internet Is Celebrating». Refinery29, 03-05-2019.
* 1 2 Serpico, Erin. «Miss New York crowned Miss America 2019 in Atlantic City». Press of Atlantic City, 08-09-2018.
* ↑ Herron, Arika. «Winston-Salem native to compete in Miss North Carolina pageant». Winston-Salem Journal, 18-06-2016.
* 1 2 Rogo, Paula. «5 Things To Know About 2019 Miss America Winner Nia Imani Franklin». Essence, 10-09-2018.
* 1 2 Perry, Wayne. «Former county resident wins Miss America title». The-Dispatch, 10-09-2018. Arxivat de l'original el d’agost 15, 2020. [Consulta: d’octubre 29, 2022].
* ↑ Rose, Patrick F. «Honored and excited to be a part of this! If you're not doing anything tonight, stop by the recital hall tonight at 8:30 pm to see Nia Imani Franklin's senior composition recital, which will feature the World Premiere of her entirely original chamber opera, "King Solomon!" Come out to support the performers, and most importantly, Nia and the bright future ahead of her!» (en anglès). www.facebook.com, 24-04-2015. [Consulta: 23 maig 2020].
* ↑ «2017 Kenan Institute fellowship and internship award recipients». Thomas S. Kenan Institute of the Arts. Arxivat de l'original el 2018-09-10. [Consulta: 29 octubre 2022].
* 1 2 Benanti, Carol Ann. «ICYMI: Miss Five Boroughs crowned Miss New York at state pageant». SI Live, 06-07-2018.
* ↑ Charles, Marissa. «Nia Imani Franklin: 5 Things To Know About The Winner Of Miss America 2019». HollywoodLife, 09-09-2018. Arxivat de l'original el de gener 23, 2021. [Consulta: d’octubre 29, 2022].